દહેરાદૂન: ઉત્તરાખંડના સાત જિલ્લામાં મુશળધાર વરસાદ થતાં જનજીવન અસ્તવ્યસ્ત થઈ ગયું છે અને હજુ પણ ૩૬ કલાકમાં ભારે વરસાદ થવાની આગાહી થતાં હવામાન વિભાગે રાજ્યના વિવિધ જિલ્લાઓને હિમપાત થવાની આગાહી સાથે એલર્ટ રહેવા ચેતવણી આપી દીધી છે. ભારે વરસાદથી પહાડી વિસ્તારમાં ભૂસ્ખલનનો ખતરો પણ ઊભો થયો છે. હવામાન વિભાગે જણાવ્યું છે કે કુમાઉના ચાર અને ગઢવાલના ત્રણ જિલ્લામાં હજુ પણ ભારેથી અતિભારે વરસાદ થવાની સંભાવના છે. દરમિયાન દિલ્હીમાં પણ વરસાદ પડતાં રોડ પર પાણી ભરાઈ જતાં અનેક વિસ્તારમાં ટ્રાફિક જામ સર્જાયો હતો.